# E E L N Õ U

## NARVA LINNAVALITSUS

#### K O R R A L D U S

Narva 27.12.2018. a nr \_\_\_\_\_\_

**Linnavara kõlbmatuks tunnistamine ja Narva Linnavalitsuse Linnamajandusameti bilansist mahakandmine (Narva Pähklimäe Gümnaasiumi drenaaži süsteemi projekti korrigeerimise ehitusprojekt)**

**1. Asjaolud ja menetluse käik**

Narva Linnavalitsuse Linnamajandusamet (edaspidi ka *Amet*) taotleb linnavaraks oleva Narva Pähklimäe Gümnaasiumi drenaaži süsteemi projekti korrigeerimise ehitusprojekti maksumusega 3857,40 eurot, jääkväärtusega 3857,40 eurot, soetatud 01.03.2016, kõlbmatuks tunnistamist ja volituse andmist bilansist mahakandmiseks ja hävitamiseks.

|  |  |
| --- | --- |
| Linnavara liik  | Põhivara |
| Täielik nimetus | Narva Pähklimäe Gümnaasiumi drenaaži süsteemi projekti korrigeerimise ehitusprojekt  |
| Kogus  | 1 tk |
| Munitsipaalomandisse üleandmise või soetamise aeg  | 01.03.2016. a |
| Maksumus  | 3857,40 eurot |
| Jääkväärtus  | 3857,40 eurot |
| Tehnilised andmed ja asukoht | Lõpetamata ehitus |
| Seisukorra lühiiseloomustus taotluse esitamise ajal | Narva Pähklimäe Gümnaasiumi drenaaži süsteemi projekti korrigeerimise ehitusprojekt |
| Info, millest selgub, et linnavara ei ole õnnestunud kasutusse anda ega võõrandada, samuti linnavara säilitamise ebaotstarbekuse puhul seda tõendav info | Ehitusprojekt realiseerimisele ei kuulu, kuna leiti teine optimaalne probleemi lahendus - kogu rajooni hõlmava drenaaži kollektori ehitamine.  |
| Märge linnavara registri kande kohta | Ei ole |
| Muud linnavaraga seotud olulisi andmed | Ei ole |

Seega, ehitusprojekt ei kuulu realiseerimisele, kuna leiti teine optimaalne probleemi lahendus - kogu rajooni hõlmava drenaaži kollektori ehitamine.

Narva Linnavolikogu 24.08.2006 määruse nr 34 „Linnavara kõlbmatuks tunnistamise, mahakandmise ja hävitamise kord“ § 14 kohaselt otsustab Narva Linnavalitsus järgmise vara kõlbmatuks tunnistamise, mahakandmise ja hävitamise: (1) maatüki oluliseks osaks olev ehitis (hoone ja/või rajatis) või selle osa; (2) vallasasi, mis on raamatupidamisseaduse kohaselt käsitletav põhivarana ja mille bilansiline maksumus on üle 1920 euro; (3) vallasasi, mis on kantud või kuulub kandmisele linnavara registrisse ja mille bilansiline maksumus on üle 1920 euro; (4) linnaregistrisse kandmisele mittekuuluvat käibevara, mille bilansiline maksumus on üle 1920 euro.

Narva Linnavalitsuse Linnamajandusamet esitas linnavara (Narva Pähklimäe Gümnaasiumi drenaaži süsteemi projekti korrigeerimise ehitusprojekti) kõlbmatuks tunnistamise, bilansist mahakandmise ja hävitamise taotluse koos tõendavate dokumentidega Narva Linnavalitsuse linnavarakomisjonile, kes pidas esitatud taotlust põhjendatuks (12.12.2018 protokoll nr 13).

Eeltoodust tulenevalt on vaja tunnistada eelnimetatud linnavara kõlbmatuks ja anda volitus selle mahakandmiseks.

**2. Õiguslikud alused**

Vastavalt kohaliku omavalitsuse korralduse seaduse § 30 lõige 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 24.08.2006 määrusega nr 34 kinnitatud „Linnavara kõlbmatuks tunnistamise, mahakandmise ja hävitamise korra” § 7 punkti 1 kohaselt linnavara tunnistatakse kõlbmatuks, kui linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ja § 14 punkti 2 kohaselt otsuse mahakandmisest võtab vastu Linnavalitsus.

**3. Otsus**

* 1. Nõustuda Narva Linnavalitsuse Linnamajandusameti taotlusega linnavara kõlbmatuks tunnistamise kohta ning tunnistada kõlbmatuks järgmine ameti bilansis olev linnavara:
* **Narva Pähklimäe Gümnaasiumi drenaaži süsteemi projekti korrigeerimise ehitusprojekt maksumusega 3857,40 eurot, jääkväärtusega 3857,40 eurot, soetatud 01.03.2016. a.**

3.2. Anda Narva Linnavalitsuse Linnamajandusametile volitus korralduse punktis 3.1 nimetatud linnavara mahakandmiseks.

**4. Rakendussätted**

1. Korraldus jõustub seadusega sätestatud korras.
2. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

Tarmo Tammiste Ants Liimets

Linnapea Linnasekretär